
Par Gulbenes novada Druvienas, Lizuma, Rankas un Tirzas pagastu apvienības pārvaldes maksas pakalpojumu cenrāža apstiprināšanu

[bookmark: _Hlk95203343]2013.gada 24.oktobrī Gulbenes novada pašvaldības dome pieņēma lēmumu “Par Gulbenes novada sociālā dienesta maksas pakalpojumiem” (protokols Nr. 16, 44.p), nosakot Lizuma pagasta pārvaldes dienas centra “Klintis” maksas pakalpojumus .
2018.gada 26.aprīlī Gulbenes novada pašvaldības dome pieņēma lēmumu “Par maksas pakalpojumu par Gulbenes novada kultūrvēsturiskā mantojuma izstāžu apmeklējumiem apstiprināšanu” (protokols Nr. 7, 41.p), nosakot Rankas pagasta kultūrvēsturiskā mantojuma centra maksas pakalpojumus.
2019.gada 31.janvārī Gulbenes novada pašvaldības dome pieņēma lēmumu “Par Gulbenes novada Druvienas pagasta pārvaldes struktūrvienības “Druvienas latviskās dzīves ziņas centrs” maksas pakalpojumu cenrāža apstiprināšanu” (protokols Nr. 1, 33.p) .
2025.gada 27.martā Gulbenes novada pašvaldības dome pieņēma lēmumu Nr. GND/2025/224  “Par Gulbenes novada pagastu apvienības pārvalžu reorganizāciju, nododot struktūrvienības Gulbenes novada sociālajam dienestam un Gulbenes novada vēstures un mākslas muzejam un likvidējot struktūrvienības” (protokols Nr. 8;.62p), kur noteica, ka ar 2025.gada 1.jūniju tiek reorganizēta Gulbenes novada pašvaldības iestāde “Druvienas, Lizuma, Rankas un Tirzas pagastu apvienības pārvalde”.
Pamatojoties uz Pašvaldību likuma 4.panta pirmās daļas 9.punktu, viena no pašvaldības autonomajām funkcijām ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus.
Pašvaldību likuma 4.panta pirmās daļas 5.punkts nosaka, ka viena no pašvaldības autonomajām funkcijām ir sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm.

Nepieciešams pieņemt jaunu lēmumu, jo šobrīd spēkā esošie pagastu pārvalžu maksas pakalpojumu cenrāži nav piederīgi Gulbenes novada pašvaldības nolikumā norādītajām iestādēm.
2025.gadā ir pieauguši izdevumi veļas mazgāšanas, dušas apmeklējuma pakalpojumam, izmitināšanas pakalpojumam, nodarbībām ar un bez materiāliem vienai personai, kā arī ir pieauguši izdevumi nodrošinot kultūrvēsturiskā mantojuma apskati.
Adresē “Pamatskola”, Druviena, Druvienas pagasts, cenrādis ir papildināts ar maksas pakalpojumiem – keramikas apdedzināšanas krāsns izmantošana un dalības maksa muzejpedagoģiskajās nodarbībās, no cenrāža ir izslēgts pakalpojums – naktsmītne vienai personai bez gultas veļas.
2026.gada 30.jūnija Gulbenes novada pašvaldības noteikumu Nr. GND/IEK/2026/21 “Gulbenes novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” 24.punkts nosaka, ka grozījumus lēmumā par maksas pakalpojumu cenrādi izdara ne retāk kā vienu reizi trijos gados, kā arī tad, ja ir mainījušās (samazinājušās vai palielinājušās) maksas pakalpojuma izcenojuma aprēķinā iekļautās kopējās izmaksas par vismaz 10%.
Gulbenes novada Centrālās pārvaldes Finanšu nodaļa ir veikusi pārrēķinu Gulbenes novada Druvienas, Lizuma, Rankas un Tirzas pagastu apvienības pārvaldes  maksas pakalpojumiem, ņemot vērā  pašvaldības apstiprinātos iepriekšējā saimnieciskajā gadā uzskaitītos izdevumus un 2027.gadā prognozētos atlīdzības izdevumus.
No 2026.gada 1.oktobra, kad jaunais cenrādis stāsies spēkā, 50% atlaidi cenrāža 3.punktā norādītajiem maksas pakalpojumiem būs iespējams saņemt maznodrošinātām un trūcīgām personām, personām ar I un II grupas invaliditāti, politiski represētām personām, kā arī vecuma pensijas saņēmējiem, uzrādot attiecīgu statusu apliecinošu dokumentu. 
Pamatojoties uz Pašvaldību likuma 10.panta pirmās daļas 21.punktu, domes kompetencē ir pieņemt lēmumus citos ārējos normatīvajos aktos paredzētajos gadījumos, Publisko personu finanšu līdzekļu un mantas izšķērdēšanas novēršanas likuma 3.panta 1.punktu, atbilstoši kuram publiska persona ar finanšu līdzekļiem un mantu lietderīgi un tās rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu, Gulbenes novada pašvaldības 2026.gada 30.jūnija noteikumiem Nr. GND/IEK/2026/21 “Gulbenes novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība”, kā arī ņemot vērā Attīstības un tautsaimniecības komitejas un Finanšu komitejas apvienotās sēdes  ieteikumu, atklāti balsojot: ar __ balsīm "Par" (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:
1. APSTIPRINĀT Gulbenes novada Druvienas, Lizuma, Rankas un Tirzas pagastu apvienības pārvaldes maksas pakalpojumu cenrādi (pielikums).
1. NOTEIKT 50% atlaidi cenrāža 3.punktā norādītajiem maksas pakalpojumiem, uzrādot attiecīgu statusu apliecinošu dokumentu:
1. maznodrošinātām personām;
1. trūcīgām personām;
1. personām ar I un II grupas invaliditāti;
1. politiski represētām personām;
1. vecuma pensijas saņēmējiem.
1. Atbildīgo par lēmuma izpildi noteikt Druvienas, Lizuma, Rankas un Tirzas pagastu apvienības pārvaldes vadītāju.
1. [bookmark: _Hlk197899521]UZDOT Gulbenes novada Centrālās pārvaldes vecākajam komunikācijas speciālistam šo lēmumu pēc tā spēkā stāšanās publicēt Gulbenes novada pašvaldības tīmekļvietnē www.gulbene.lv.
1. Lēmums stājas spēkā 2026.gada 1.oktobrī, un ar šā lēmuma spēkā stāšanās dienu, spēku zaudē 2013.gada 24.oktobra lēmuma “Par Gulbenes novada sociālā dienesta maksas pakalpojumiem” (protokols Nr. 16, 44.p) 5.punkts, 2018.gada 26.aprīļa Gulbenes novada pašvaldības domes lēmuma “Par maksas pakalpojumu par Gulbenes novada kultūrvēsturiskā mantojuma izstāžu apmeklējumiem apstiprināšanu” (protokols Nr. 7, 41.p) pielikuma 1.punkts, kā arī 2019.gada 31.janvāra Gulbenes novada pašvaldības domes lēmums “Par Gulbenes novada Druvienas pagasta pārvaldes struktūrvienības “Druvienas latviskās dzīves ziņas centrs” maksas pakalpojumu cenrāža apstiprināšanu” (protokols Nr. 1, 33.p). 

Pielikums
Gulbenes novada domes 2026.gada 24.septembra lēmumam Nr. GND/2026/___
(protokols Nr.___;___.p)

Gulbenes novada Druvienas, Lizuma, Rankas un Tirzas pagastu apvienības pārvaldes maksas pakalpojumu cenrādis

	N.p.k.
	Pakalpojuma veids
	Mērvienība
	Cena bez PVN (EUR)
	PVN (EUR)
	Cena ar PVN (EUR)

	1.
	"Pamatskola", Druviena, Druvienas pagasts

	1.1.
	Gultasvieta ar gultasveļu vienai personai
	viena diennakts
	10,74
	2,26
	13,00

	1.2.
	Telpu noma (1m2)
	viena stunda
	0,05
	0,01
	0,06

	1.3.
	Telpu noma (1m2)
	viena diennakts
	0,25
	0,05
	0,30

	1.4.
	Maksa par nodarbību bez materiāliem vienai personai
	viena stunda
	1,65
	0,35
	2,00

	1.5.
	Maksa par nodarbību ar materiāliem vienai personai
	viena stunda
	3,31
	0,70
	4,00

	1.6.
	Dalības maksa muzejpedagoģiskajā nodarbībā pieaugušajiem
	viena persona
	4,13
	0,87
	5,00

	1.7.
	Dalības maksa muzejpedagoģiskajā nodarbībā skolēniem, studentiem, pensionāriem
	viena persona
	2,48
	0,52
	3,00

	1.8.
	Keramikas apdedzināšanas krāsns (viens ieprogrammēts cikls)
	viens plaukts
	4,13
	0,87
	5,00

	1.9.
	Keramikas apdedzināšanas krāsns (viens ieprogrammēts cikls)
	viena krāsns
	16,53
	3,47
	20,00

	2.
	"Rēveļu pamatskola", Gaujasrēveļi, Rankas pagasts

	2.1.
	Rankas pagasta Kultūrvēsturiska mantojuma apskate pieaugušajiem
	viena persona
	2,48
	0,52
	3,00

	2.2.
	Rankas pagasta Kultūrvēsturiska mantojuma apskate skolēniem, studentiem, pensionāriem
	viena persona
	1,24
	0,26
	1,50

	3.
	"Klintis", Lizums, Lizuma pagasts

	3.1.
	Veļas mazgāšana viens cikls ar iestādes veļas mazgājamo līdzekli
	viena reize
	4,13
	0,87
	5,00

	3.2.
	Veļas žāvēšana viens cikls
	viena reize
	2,48
	0,52
	3,00

